Neuvoston 20 päivänä kesäkuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 48/2002 Euroopan parlamentin ja neuvoston asetuksen antamiseksi yritystoiminnan rakennetilastoista annetun neuvoston asetuksen (EY, Euratom) N:o 58/97 muuttamisesta (ETA:n kannalta merkityksellinen teksti)



Virallinen lehti nro C 228 E , 25/09/2002 s. 0001 - 0013



Neuvoston 20 päivänä kesäkuuta 2002 vahvistama yhteinen kanta (EY) N:o 48/2002 Euroopan parlamentin ja neuvoston asetuksen 2002/.../EY, antamiseksi yritystoiminnan rakennetilastoista annetun neuvoston asetuksen (EY, Euratom) N:o 58/97 muuttamisesta (2002/C 228 E/01) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon Euroopan keskuspankin lausunnon(3), noudattavat perustamissopimuksen 251 artiklassa tarkoitettua menettelyä(4), sekä katsovat seuraavaa: (1) Asetuksella (EY, Euratom) N:o 58/97(5) luotiin yhteinen järjestelmä yritystoiminnan rakennetta, toimintaa, kilpailukykyä ja tuloksia koskevien yhteisön tilastojen keruuta, laadintaa, toimittamista ja arviointia varten. (2) Yhteisön raha-, talous- ja sosiaalialalla tapahtunut yhdentymiskehitys edellyttää yhteisen järjestelmän laajentamista siten, että se kattaa luottolaitokset, eläkerahastot, muun rahoituksenvälityksen sekä rahoitusta palvelevan toiminnan; (3) Sisämarkkinoiden toiminta ja kehitys lisäävät näiden markkinoiden toimivuutta mittaavan tiedon tarvetta erityisesti luottolaitostoiminnan, eläkevakuutustoiminnan, muun rahoituksenvälityksen sekä rahoitusta palvelevan toiminnan aloilla. (4) Rahoituspalvelualan yritystilastoja tarvitaan kauppaneuvottelujen tueksi rahoituspalvelujen kansainvälisen kaupan vapautumisen vuoksi. (5) Kansantalouden tilinpidon ja aluetilinpidon tilien laatiminen Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96(6) mukaisesti edellyttää vertailukelpoisia, täydellisiä ja luotettavia yritystoimintatilastoja rahoituspalvelualalta. (6) Yhtenäisvaluutan käyttöönotto vaikuttaa merkittävästi rahoituspalvelualan rakenteeseen sekä rajatylittäviin pääomavirtoihin, minkä vuoksi kilpailukykyä, sisämarkkinoita ja kansainvälistymistä koskevien tietojen merkitys kasvaa. (7) Toimivaltaisten viranomaisten noudattaman, luottolaitosten vakauden valvontaan sekä rahoitusjärjestelmän vakauteen liittyvän politiikan moitteeton toteuttaminen edellyttää lisää tietoa luottolaitoksista ja niihin liittyvistä palveluista. (8) Kehittyvä eläkerahastoala voisi osaltaan tukea pääomamarkkinoiden toimintaa hyödyntämällä entistä tehokkaammin sijoitustoimintaa koskevien sääntöjen vapauttamista. (9) Euroopan yhteisön ympäristöä ja kestävää kehitystä koskevan poliittisen toimintaohjelman "Kohti kestävää kehitystä" tarkistamisesta 24 päivänä syyskuuta 1998 tehdyssä Euroopan parlamentin ja neuvoston päätöksessä N:o 2179/98/EY(7) tuodaan jälleen esille se seikka, että luotettavat ja vertailukelpoiset tiedot, tilastot ja indikaattorit ovat tärkeitä välineitä, joita tarvitaan ympäristölainsäädännön noudattamisesta aiheutuvien kustannusten arvioinnissa. (10) Päätöksellä 89/382/ETY, Euratom(8) perustettua tilasto-ohjelmakomiteaa, direktiivillä 77/780/ETY(9) perustettua pankkialan neuvoa-antavaa komiteaa, päätöksellä 91/115/ETY(10) perustettua raha-, rahoitus- ja maksutasetilastokomiteaa ja direktiivillä 91/675/ETY(11) perustettua vakuutuskomiteaa on kuultu, OVAT ANTANEET TÄMÄN ASETUKSEN: 1 artikla Muutetaan asetus (EY, Euratom) N:o 58/97 seuraavasti: 1) lisätään 5 artiklaan luetelmakohdat seuraavasti: "- liitteessä 6 määritelty luottolaitosten rakennetilastojen yksityiskohtainen moduuli, - liitteessä 7 määritelty eläkerahastojen rakennetilastojen yksityiskohtainen moduuli."; 2) lisätään tämän asetuksen liitteen mukaisten liitteiden 6 ja 7 tekstit. 2 artikla Muutetaan liite 1 seuraavasti: 1) lisätään 5 jaksoon virke seuraavasti: "Päätös ensimmäisestä viitevuodesta, jolta NACE Rev. 1:n kolminumerotason 65.2 ja kaksinumerotason 67 kattamista toiminnoista laaditaan tilastot, tehdään kuitenkin tämän asetuksen 13 artiklassa säädettyä menettelyä noudattaen."; 2) korvataan 8 jakso seuraavasti: "8 jakso Tulosten toimittaminen 1. Tulokset on toimitettava 18 kuukauden kuluessa viitejakson kalenterivuoden päättymisestä lukuun ottamatta NACE Rev. 1:n nelinumerotasoa 65.11 ja liitteiden 5, 6 ja 7 kattamia NACE Rev. 1:n toimintoja. NACE Rev. 1:n nelinumerotason 65.11 osalta toimitusaika on 10 kuukautta. Liitteiden 5, 6 ja 7 kattamien toimintojen osalta toimitusajasta säädetään kyseisissä liitteissä. Päätös NACE Rev. 1:n kolminumerotason 65.2 ja kaksinumerotason 67 kattamia toimintoja koskevien tulosten toimitusajasta tehdään kuitenkin tämän asetuksen 13 artiklassa säädettyä menettelyä noudattaen. 2. Seuraavista yritystilastojen ominaisuustiedoista on NACE Rev. 1:n kaksinumerotasoja 65 ja 66 lukuun ottamatta toimitettava kansallisen tason ennakkotulokset tai estimaatit 10 kuukauden kuluessa viitejakson kalenterivuoden päättymisestä: 12 11 0 (liikevaihto), 16 11 0 (työhön osallistuvien lukumäärä). Nämä ennakkotulokset tai estimaatit on jaoteltava NACE Rev. 1:n kolminumerotason mukaan lukuun ottamatta NACE Rev. 1:n pääluokkia H, I ja K, joiden osalta tulokset on jaoteltava 9 jakson ryhmittelyn mukaisesti. NACE Rev. 1:n kaksinumerotason 67 osalta päätös ennakkotulosten tai estimaattien toimittamisesta tehdään tämän asetuksen 13 artiklassa säädettyä menettelyä noudattaen."; 3) korvataan 9 jaksossa pääluokka J seuraavasti: "Pääluokka J Rahoitustoiminta Jotta voitaisiin laatia yhteisön tason tilastot, jäsenvaltiot toimittavat kansalliset osatulokset NACE Rev. 1:n luokkien mukaan jaoteltuina."; 4) korvataan 10 jakson 1 kohdan ensimmäinen virke seuraavasti: "Jäsenvaltioiden on toimitettava komissiolle selvitys NACE Rev. 1:n pääluokkiin M-O luokiteltavia tilastoyksiköitä koskevien tietojen määrittelystä, rakenteesta ja saatavuudesta." 3 artikla Muutetaan asetuksen (EY, Euratom) N:o 58/97 liite 2 seuraavasti: 1) lisätään 4 jakson 3 kohtaan muuttujan 21 11 0 (investoinnit laitteisiin ja laitoksiin, jotka on tarkoitettu päästöjen vähentämiseen sekä erityisiin päästöjen vähentämislaitteisiin - pääasiassa putkien suulle asennettavat) jälkeen ominaisuustieto seuraavasti: "21 12 0 - Investoinnit laitteisiin ja laitoksiin, jotka liittyvät ympäristöä säästävään teknologiaan ('yhdennetty teknologia') (*)"; 2) korvataan 4 jakson 3 kohdan alaviite seuraavasti: "(*) Jos liikevaihdon tai työhön osallistuvien kokonaismäärä NACE Rev. 1:n pääluokkien C-E jollakin kaksinumerotasolla on jonkin jäsenvaltion osalta alle yksi prosenttia yhteisön kokonaismäärästä, tässä asetuksessa tarkoitettuja tietoja muuttujia 21 11 0, 21 12 0, 22 11 0 ja 22 12 0 koskevien tilastojen laatimiseksi ei tarvitse kerätä. Jos yhteisön politiikka sitä edellyttää, komissio voi tämän asetuksen 13 artiklassa säädettyä menettelyä noudattaen pyytää näiden tietojen tilapäistä keräämistä."; 3) lisätään 4 jakson 4 kohtaan muuttujan 20 31 0 (Sähkön ostot (arvo)) jälkeen ominaisuustieto seuraavasti: "21 14 0 - Juoksevat ympäristönsuojelumenot yhteensä (*)"; 4) lisätään 4 jakson 4 kohtaan alaviite seuraavasti: "(*) Jos liikevaihdon tai työhön osallistuvien kokonaismäärä NACE Rev. 1:n pääluokkien C-E jollakin kaksinumerotasolla on jonkin jäsenvaltion osalta alle yksi prosenttia yhteisön kokonaismäärästä, tässä asetuksessa tarkoitettuja tietoja muuttujaa 21 14 0 koskevien tilastojen laatimiseksi ei tarvitse kerätä. Jos yhteisön politiikka sitä edellyttää, komissio voi tämän asetuksen 13 artiklassa säädettyä menettelyä noudattaen pyytää näiden tietojen tilapäistä keräämistä."; 5) lisätään 5 jaksoon kohdat seuraavasti: "3. Ensimmäinen viitevuosi, jolta ominaisuustietoja 21 12 0 ja 21 14 0 koskevat tilastot laaditaan, on kalenterivuosi 2001. 4. Ominaisuustietoa 21 12 0 koskevat tilastot laaditaan vuosittain. Ominaisuustietoa 21 14 0 koskevat tilastot laaditaan joka kolmas vuosi."; 6) korvataan 7 jakson 6 kohta seuraavasti: "6. Ominaisuustietoja 21 11 0, 21 12 0 ja 21 14 0 koskevat tulokset jaotellaan NACE Rev. 1:n kaksinumerotason mukaan."; 7) lisätään 7 jaksoon kohta seuraavasti: "7. Ominaisuustietoja 21 11 0, 21 12 0 ja 21 14 0 koskevat tulokset on jaoteltava seuraaviin ympäristöalan osa-alueisiin: ilmanlaadun ja ilmaston suojelu, jätevesihuolto, jätehuolto ja muu ympäristönsuojelu. Ympäristöalan osa-aluekohtaiset tulokset on jaoteltava NACE Rev. 1:n kaksinumerotason mukaan."; 8) lisätään 9 jaksoon ominaisuustieto seuraavasti: "21 11 0 - Investoinnit laitteisiin ja laitoksiin, jotka on tarkoitettu päästöjen vähentämiseen, sekä erityisiin päästöjen vähentämislaitteisiin (pääasiassa putkien suulle asennettavat)". Lisätään seuraava huomautus muuttujiin 21 11 0, 21 12 0 ja 21 14 0: "Jaottelu ainoastaan ympäristönsuojelun aloilla biologinen monimuotoisuus ja maisema sekä maaperä ja pohjavesi."; 9) lisätään 10 jaksoon virke seuraavasti: "Ominaisuustietoja 21 12 0 ja 21 14 0 koskevien tilastojen laatimisen osalta tätä siirtymäkautta voidaan pidentää enintään neljän vuoden jaksolla tämän asetuksen 13 artiklassa säädettyä menettelyä noudattaen." 4 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 154 E, 29.5.2001, s. 129 ja EYVL C 332 E, 27.11.2001, s. 340. (2) EYVL C 260, 17.9.2001, s. 54. (3) EYVL C 131, 3.5.2001, s. 5. (4) Euroopan parlamentin lausunto, annettu 13. kesäkuuta 2001 (EYVL C 53 E, 28.2.2002, s. 213), neuvoston yhteinen kanta (ei vielä julkaistu virallisessa lehdessä) ja Euroopan parlamentin päätös (ei vielä julkaistu virallisessa lehdessä). (5) EYVL L 14, 17.1.1997, s. 1, asetus sellaisena kuin se on viimeksi muutettuna neuvoston asetuksella (EY, Euratom) N:o 410/98 (EYVL L 52, 21.2.1998, s. 1). (6) EYVL L 310, 30.11.1996, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 359/2002 (EYVL L 58, 28.2.2002, s. 1). (7) EYVL L 275, 10.10.1998, s. 1. (8) EYVL L 181, 28.6.1989, s. 47. (9) EYVL L 322, 17.12.1977, s. 30, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/33/EY (EYVL L 204, 21.7.1998, s. 29). (10) EYVL L 59, 6.3.1991, s. 19, päätös sellaisena kuin se on viimeksi muutettuna päätöksellä 96/174/EY (EYVL L 51, 1.3.1996, s. 48). (11) EYVL L 374, 31.12.1991, s. 32. LIITE "LIITE 6 LUOTTOLAITOKSIA KOSKEVIEN RAKENNETILASTOJEN YKSITYISKOHTAINEN MODUULI 1 jakso Tavoite Tämän liitteen tarkoituksena on määrittää yhteinen järjestelmä luottolaitosalan rakennetta, toimintaa, kilpailukykyä ja tuloksia koskevien yhteisön tilastojen keruuta, laatimista, toimittamista ja arviointia varten. Tämä moduuli sisältää yksityiskohtaisen luettelon ominaisuustiedoista, joista laaditaan tilastot luottolaitosalan kansallisen, yhteisön tason ja kansainvälisen kehityksen tuntemuksen parantamiseksi. 2 jakso Soveltamisala Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja aloja ja erityisesti: 1) luottolaitosten rakenteen, toiminnan, kilpailukyvyn ja tulosten yksityiskohtaista tarkastelua; 2) koko liiketoiminnan sekä tuotekohtaisen liiketoiminnan kehitystä ja jakautumista, kansainvälistä toimintaa, henkilöstöä, omaa pääomaa sekä muita varoja ja velkoja. 3 jakso Kattavuus 1. Tilastot laaditaan NACE Rev. 1:n nelinumerotasoille 65.12 ja 65.22 kuuluvista luottolaitostoiminnoista. 2. Tilastot laaditaan kaikkien pankkien ja muiden rahoituslaitosten tilinpäätöksestä ja konsolidoidusta tilinpäätöksestä 8 päivänä joulukuuta 1986 annetun neuvoston direktiivin 86/635/ETY(1) 2 artiklan 1 kohdan a alakohdan ja 2 kohdan mukaisten luottolaitosten toiminnoista (lukuun ottamatta keskuspankkeja). 3. Luottolaitosten liiketoiminnan aloittamisesta ja harjoittamisesta 20 päivänä maaliskuuta annetun Euroopan parlamentin ja neuvoston direktiivin 2000/12/EY(2) 24 artiklassa tarkoitetut luottolaitosten sivukonttorit, joiden toiminta kuuluu NACE Rev. 1:n 65.12 ja 65.22 luokkaan, rinnastetaan 2 kohdassa määriteltyihin luottolaitoksiin. 4 jakso Ominaisuustiedot Ominaisuustiedot luetellaan jäljempänä. Kursiivilla merkityt ominaisuustiedot sisältyvät myös liitteen 1 yleisen moduulin luetteloihin. Käytettäessä suoraan tilinpäätöksestä saatavia tietoja rinnastetaan viitevuonna päättyvät tilivuodet kyseiseen viitevuoteen. Luettelo sisältää: i) direktiiviin 86/635/ETY 4 artiklassa luetellut ominaisuustiedot: taseen vastaavaa puoli: kohta 4; taseen vastattavaa puoli: kohdat 2 a) + 2 b) yhdistettynä, kohdat 7 + 8 + 9 + 10 + 11 + 12 + 13 + 14 yhdistettynä; ii) direktiivin 86/635/ETY 27 artiklassa luetellut ominaisuustiedot: kohta 2, kohdat 3 a) + 3 b) + 3 c) yhdistettynä, kohta 3 a), kohta 4, kohta 5, kohta 6, kohta 7, kohdat 8 a) + 8 b) yhdistettynä, kohta 8 b), kohta 10, kohdat 11 + 12 yhdistettynä, kohdat 9 + 13 + 14 yhdistettynä, kohdat 15 + 16 yhdistettynä, kohta 19, kohdat 15 + 20 + 22 yhdistettynä, kohta 23; iii) lisäksi seuraavat ominaisuustiedot: >TAULUKON PAIKKA> iv) Ominaisuustiedot, joista laaditaan vuosittaiset aluetilastot: >TAULUKON PAIKKA> 5 jakso Ensimmäinen viitevuosi Ensimmäinen viitevuosi, jolta 4 jaksossa luetelluista ominaisuustiedoista laaditaan vuositilastot, on kalenterivuosi 2001. 6 jakso Tulosten tuottaminen 1. Tulokset jaotellaan NACE Rev. 1:n nelinumerotasoille 65.12 ja 65.22. 2. Alueellisten tilastojen tulokset jaotellaan NACE Rev. 1:n nelinumerotason ja alueellisten yksiköiden nimikkeistön (NUTS) 1-tason mukaan. 7 jakso Tulosten toimittaminen Tulosten toimittamisaikaa koskeva päätös tehdään tämän asetuksen 13 artiklassa säädettyä menettelyä noudattaen. Tämä aika voi olla enintään 10 kuukautta viitevuoden päättymisestä. 8 jakso Raha-, rahoitus- ja maksutasetilastokomitea Komissio ilmoittaa raha-, rahoitus- ja maksutasetilastokomitealle tämän moduulin täytäntöönpanosta ja kaikista toimenpiteistä, joilla tietojen keruuta ja tilastollista käsittelyä sekä tulosten käsittelyä ja toimittamista mukautetaan taloudelliseen ja tekniseen kehitykseen. 9 jakso Pilottitutkimukset 1. Komissio käynnistää seuraavat tämän liitteen kattamia toimintoja koskevat pilottitutkimukset, jotka jäsenvaltiot toteuttavat: a) johdannaisia ja taseen ulkopuolisia eriä koskevat tiedot; b) jakeluverkkoja koskevat tiedot; c) tiedot, jotka tarvitaan luottolaitosten liiketoimien erittelemiseksi hinta- ja volyymikomponentteihin. 2. Pilottitutkimuksilla arvioidaan tiedonkeruun toteutettavuutta ja kerättävien tietojen tarkoituksenmukaisuutta siten, että huomioon otetaan tiedoista saatava hyöty suhteessa tiedonkeruun kustannuksiin ja keruusta yrityksille aiheutuviin rasitteisiin. 10 jakso Siirtymäkausi Tämän yksityiskohtaisen moduulin siirtymäkausi on enintään kolme vuotta 5 jaksossa tarkoitettujen tilastojen laadinnan ensimmäisen viitevuoden alkamisesta. (1) EYVL L 372, 31.12.1986, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/65/EY (EYVL L 283, 27.10.2001, s. 28). (2) EYVL L 126, 26.5.2000, s. 1, direktiivi sellaisena kuin se on viimeksi muutettuna direktiivillä 2000/28/EY (EYVL L 275, 27.10.2000, s. 37). LIITE 7 ELÄKERAHASTOJA KOSKEVIEN RAKENNETILASTOJEN YKSITYISKOHTAINEN MODUULI 1 jakso Tavoite Tämän liitteen tarkoituksena on määrittää yhteinen järjestelmä eläkerahastojen rakennetta, toimintaa, kilpailukykyä ja tuloksia koskevien yhteisön tilastojen keruulle, laatimiselle, toimittamiselle ja arvioinnille. Tämä moduuli sisältää yksityiskohtaisen luettelon ominaisuustiedoista, joista laaditaan tilastot eläkevakuutusalan kansallisen, yhteisön tason ja kansainvälisen kehityksen tuntemuksen parantamiseksi. 2 jakso Soveltamisala Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja aloja ja erityisesti: 1. eläkerahastojen rakenteen, toiminnan, kilpailukyvyn ja tulosten yksityiskohtaista tarkastelua; 2. koko liiketoiminnan kehitystä ja jakautumista sekä eläkerahastojen jäsenrakennetta, kansainvälistä toimintaa, henkilöstöä sekä sijoituksia ja velkoja. 3 jakso Kattavuus 1. Tilastot laaditaan kaikista NACE Rev. 1:n nelinumerotasolle 66.02 kuuluvista toiminnoista. Tämä taso kattaa itsenäisten eläkerahastojen toiminnan. 2. Joitakin tilastoja laaditaan yrityksistä, joilla on aputoiminnoiksi luokiteltavia epäitsenäisiä eläkerahastoja. 4 jakso Ominaisuustiedot 1. Jäljempänä olevassa ominaisuustietojen luettelossa ilmoitetaan tarvittaessa, minkä tyyppisestä tilastoyksiköstä tilastot laaditaan. Kursiivilla merkityt ominaisuustiedot sisältyvät myös liitteen 1 yleisen moduulin luetteloihin. Käytettäessä suoraan tilinpäätöksestä saatavia tietoja rinnastetaan viitevuonna päättyvät tilivuodet kyseiseen viitevuoteen. 2. Demografiset ja yrityksiä koskevat ominaisuustiedot, joista laaditaan vuosittaiset tilastot (vain itsenäisistä eläkerahastoista): >TAULUKON PAIKKA> 3. Yrityksiä koskevat ominaisuustiedot, joista laaditaan vuosittaiset tilastot (vain yrityksistä, joilla on epäitsenäisiä eläkerahastoja): >TAULUKON PAIKKA> 5 jakso Ensimmäinen viitevuosi Ensimmäinen viitevuosi, jolta 4 jaksossa luetelluista ominaisuustiedoista laaditaan vuositilastot, on kalenterivuosi 2002. 6 jakso Tulosten tuottaminen 1. Edellä 4 jakson 2 kohdassa lueteltuja ominaisuustietoja koskevat tulokset jaotellaan NACE Rev. 1:n nelinumerotasolle. 2. Edellä 4 jakson 3 kohdassa lueteltuja ominaisuustietoja koskevat tulokset jaotellaan NACE Rev. 1:n pääluokkatasolle. 7 jakso Tulosten toimittaminen Tulokset toimitetaan 12 kuukauden kuluessa viitevuoden päättymisestä. 8 jakso Vakuutuskomitea Komissio ilmoittaa vakuutuskomitealle tämän moduulin täytäntöönpanosta ja kaikista toimenpiteistä, joilla tietojen keruuta, tilastollista käsittelyä ja tulosten käsittelyä ja toimittamista mukautetaan taloudelliseen ja tekniseen kehitykseen. 9 jakso Pilottitutkimukset Komissio käynnistää seuraavat tämän liitteen kattamia toimintoja koskevat pilottitutkimukset, jotka jäsenvaltiot toteuttavat: 1. eläkerahastojen rajatylittävää toimintaa koskevat tarkemmat tiedot: >TAULUKON PAIKKA> 2. epäitsenäisiä eläkerahastoja koskevat lisätiedot: >TAULUKON PAIKKA> 3. johdannaisia ja taseen ulkopuolisia eriä koskevat tiedot. Pilottitutkimuksilla arvioidaan tiedonkeruun toteutettavuutta ja kerättyjen tietojen tarkoituksenmukaisuutta siten, että huomioon otetaan tiedoista saatava hyöty suhteessa tiedonkeruun kustannuksiin ja keruusta yrityksille aiheutuviin rasitteisiin. 10 jakso Siirtymäkausi Tämän yksityiskohtaisen moduulin siirtymäkausi on enintään kolme vuotta 5 jaksossa tarkoitettujen tilastojen laadinnan ensimmäisen viitevuoden alkamisesta. Tätä kautta voidaan pidentää enintään kolmen vuoden jaksolla tämän asetuksen 13 artiklassa säädettyä menettelyä noudattaen." NEUVOSTON PERUSTELUT I. JOHDANTO 1. Komissio toimitti neuvostolle 25. tammikuuta 2001 ehdotuksen Euroopan parlamentin ja neuvoston asetukseksi yritystoiminnan rakennetilastoista annetun asetuksen (EY, Euratom) N:o 58/97 muuttamisesta. 2. Ehdotus perustuu EY:n perustamissopimuksen 285 artiklaan, jonka mukaisesti sovelletaan EY:n perustamissopimuksen 251 artiklassa esitettyä yhteispäätösmenettelyä Euroopan parlamentin kanssa. 3. Euroopan keskuspankki antoi lausuntonsa 6. huhtikuuta 2001. 4. Euroopan parlamentti hyväksyi tarkistuksensa ehdotukseen 13. kesäkuuta 2001. 5. Talous- ja sosiaalikomitea antoi lausuntonsa 11. heinäkuuta 2001. 6. Komissio antoi neuvostolle 27. syyskuuta 2001 EY:n perustamissopimuksen 250 artiklan 2 kohdan mukaisesti muutetun ehdotuksen, johon oli sisällytetty kaikki Euroopan parlamentin tarkistukset. 7. Neuvosto vahvisti EY:n perustamissopimuksen 251 artiklan mukaisesti yhteisen kantansa 20. kesäkuuta 2002. II. EHDOTUKSEN TAVOITE Ehdotuksen tavoitteena on muuttaa yritystoiminnan rakennetilastoista annettua asetusta laajentamalla sen soveltamisalaa sellaiseksi, että se kattaa luottolaitokset, eläkerahastot, muun rahoituksenvälityksen sekä rahoitusta palvelevan toiminnan. Erityisesti ehdotuksessa laajennetaan asetuksen liite 1 kattamaan muu rahoituksenvälitys (NACE Rev. 1:n kolminumerotaso 65.2) sekä rahoitusta palveleva toiminta (NACE Rev. 1:n kaksinumerotaso 67), lisätään asetuksen liitteeseen 2 kaksi uutta ominaisuustietoa ympäristönsuojelumenoihin sekä lisätään kaksi uutta liitettä, jotka kattavat luottolaitokset ja eläkerahastot. III. YHTEISEN KANNAN ERITTELY Yhteisessä kannassa noudatetaan pitkälti komission muutettua ehdotusta, johon on puolestaan sisällytetty kaikki Euroopan parlamentin tarkistukset. Neuvosto on tehnyt komission muutettuun ehdotukseen jäljempänä esitetyt tarkistukset. Ehdotuksen 3 artiklan 9 kohdassa oleva mahdollisuus pidentää siirtymäkautta ominaisuustietoja 21 12 0 ja 21 14 0 koskevien tilastojen laatimisen osalta muutetaan kolmesta vuodesta neljään vuoteen. Tämä on tarpeen, jotta kansallisilla tilastolaitoksilla olisi riittävästi aikaa tehdä tarpeelliset järjestelyt kyseisiä ominaisuustietoja koskevien tietojen keräämiseksi. Neuvosto ei hyväksynyt Euroopan parlamentin tarkistusta Nro 4 asetukseen 58/97 lisättävään uuteen liitteeseen 6 vaan valitsee siltä osin komission alkuperäisen ehdotuksen: ominaisuustiedot 45 31 0, 45 41 0 ja 45 42 0 eivät ole keskeisiä, joten niiden toimittaminen on vapaaehtoista eikä pakollista. Neuvosto on tehnyt useita tarkistuksia liitteeseen 7, koska useilla jäsenvaltioilla on ongelmia eläkerahastoja koskevien tietojen keräämisessä: ominaisuustiedot 11 61 0, 48 15 1 ja 48 15 2 ovat vapaaehtoisia, koska ne eivät ole keskeisiä eläkerahastojen tulosten tutkimisen kannalta ja lisäksi niiden keräämisestä aiheutuvat kustannukset saattavat olla merkittävämpiä kuin niistä saatava hyöty; ominaisuustiedon 48 64 0 nimike on "Sijoitukset yhteensä jaoteltuina euromääräisiin ja muihin kuin euromääräisiin", jotta saataisiin tarkoituksenmukaiset tiedot jakautumisesta valuutoittain kuormittamatta yrityksiä tarpeettomasti; ominaisuustiedot 11 71 0, 48 65 0, 48 70 7, 11 15 1, 48 40 1 ja 48 72 0 siirretään pilottitutkimusten aiheeksi, jotta voitaisiin arvioida näiden ominaisuustietojen keräämisen tarkoituksenmukaisuus ja toteutettavuus. Useat jäsenvaltiot huomauttavat, että nämä ominaisuustiedot eivät ole tällä hetkellä saatavilla, joten pilottitutkimuksia tarvitaan ennen kuin ominaistiedoista voidaan tehdä pakollisia, ja 5 jaksossa mainittava ensimmäinen viitevuosi on 2002 eikä 2001, jotta otettaisiin huomioon asetuksen todennäköinen voimaantuloaika. IV. LOPPUPÄÄTELMÄ Neuvosto katsoo, että sen yhteiseen kantaan tehdyt muutokset ovat täysin asetuksen tavoitteiden mukaisia. Niiden avulla tasapainotetaan tarve hankkia yksityiskohtaiset tiedot, jotta voidaan analysoida asiaankuuluvia liike-elämän aloja, sekä tahto kerätä tiedot mahdollisimman vähin kustannuksin ja kuormittaa yrityksiä mahdollisimman vähän.